stanford-oval/wikipedia huggingface dataset:
אמיר אבשטיין

| --- | --- |

 לידה:  28 במרץ 1973 (בן 51) כ"ד באדר ב' תשל"ג ארצות הברית
 תאריך עלייה:  1974
 מדינה:  ישראל 
 השתייכות:   צבא הגנה לישראל חיל השריון חיל השריון חיל האיסוף הקרבי חיל האיסוף הקרבי
 דרגה:    תת-אלוף
 תפקידים בשירות
 מפקד גדוד 75  סגן מפקד חטיבה 7  מפקד חטיבת הראל  מפקד המרכז לאימונים טקטיים במל"י  מפקד חטיבה 460  קצין איסוף קרבי ראשי  מפקד מערך הגנת הגבולות  ראש חטיבת כוח האדם
 פעולות ומבצעים
 האינתיפאדה הראשונה    המערכה ברצועת הביטחון  האינתיפאדה השנייה  מבצע חומת מגן   מלחמת לבנון השנייה  מבצע עופרת יצוקה  מבצע עמוד ענן   מבצע צוק איתן
 
אמיר אבשטיין (נולד ב-28 במרץ 1973) הוא קצין צה"ל בדרגת תת-אלוף. המשמש כנספח צה"ל בסינגפור. כיהן כראש חטיבת כוח האדם ומפקד חיל הגנת הגבולות, לשעבר מערך הגנת הגבולות. קודם לכן שימש מפקד חטיבה 460, מפקד המרכז לאימונים טקטיים במל"י ומפקד חטיבת הראל.
ביוגרפיה

אבשטיין נולד בארצות הברית ועלה לארץ בגיל שנה. הוא גדל במשפחה דתית בגוש עציון. כיום אינו מקיים אורח חיים דתי.
התגייס לצה"ל ב-1991 ושובץ בחיל השריון בחטיבה 7. בשנת 1994 שימש כמפקד מחלקה וסגן מפקד הפלוגה בפלוגה ו' של גדוד 77, ולאחר מכן מונה למפקד פלוגה ח' בגדוד. בהמשך שימש סגן מפקד גדוד בקורס מפקדי טנקים בחטיבה 460, בין היתר במהלך מבצע חומת מגן. לאחר מכן מונה לקצין הדרכה של אוגדת געש.
ב-2007 הועלה לדרגת סא"ל ומונה למפקד גדוד 75, והוביל אותו בלחימה בין היתר במהלך מבצע עופרת יצוקה. ב-2009 מונה לסגן מפקד חטיבה 7. ב-2010 מונה לראש ענף שריון במרכז לאימונים טקטיים (מא"ט) במל"י. במאי 2012 הועלה לדרגת אל"ם ומונה למפקד חטיבת הראל ובמקביל למפקד המרכז לאימונים טקטיים במל"י. בתחילת יולי 2014 עם החלטת הממשלה על הרחבת הלחימה והעמקה למבצע צוק איתן הופעלו גדודי חטיבת הראל בפיקודו בצו 8 והשתתפו בלחימה עד לשוך הקרבות. ב-14 במאי 2015 מונה למפקד חטיבה 460, ושימש בתפקיד עד 17 במאי 2017. לאחר סיום תפקידו יצא ללימודים במכללת המלחמה של צבא ארצות הברית. ב-4 ביולי 2018 הועלה לדרגת תא"ל ומונה לקצין איסוף קרבי ראשי ומפקד מערך הגנת הגבולות, אשר במהלך כהונתו אוחדו לכדי חיל הגנת הגבולות; את תפקידו שם סיים באוקטובר 2020. ב-15 ביוני 2020 הוחלט על מינויו לראש חטיבת כוח אדם בזרוע היבשה.
כיום מכהן כנספח צה"ל בסינגפור.
אבשטיין הוא בעל תואר ראשון במדע המדינה מאוניברסיטת תל אביב, ותואר שני בהצטיינות בלימודי אסטרטגיה ממכללת המלחמה של צבא ארצות הברית.
חיים אישיים

אבשטיין נשוי ואב לשתי בנות. מתגורר בסינגפור.
הערות שוליים

↑  אורלי הררי, צה"ל חנך את חיל הגנת הגבולות, באתר ערוץ 7, 15 ביולי 2020
↑  קובי פינקלר, תת-אלוף עמית ימין נכנס לתפקיד מפקד חיל הגנת הגבולות, באתר ערוץ 7, ‏15 באוקטובר 2020
↑  הילה קובו‏, "בן 17 רוצה היום רובה וחגורת סקוצ'. אבל שום דבר לא דומה לעוצמת השריון", באתר וואלה, 15 ביוני 2017
↑  אמיר בוחבוט, מג"ד בשריון: מצאנו מנהרה שהגיעה לגבול, באתר nrg‏, 20 בינואר 2009
↑  בחטיבת הראל התחלף המח"ט הגינג'י, שאול נגר, אתר יד לשריון, 13 במאי 2012
↑  טקס החלפת מפקד חטיבה 460, שאול נגר, אתר יד לשריון, 21 במאי 2015
↑  תא"ל אמיר אבשטיין מונה למפקד מערך הגנת הגבולות, אתר צה"ל, 4 ביולי 2018
| קציני הגנת גבולות ראשיים  |
| --- | --- | --- |
| קציני איסוף קרבי ראשיים  | אמנון סופרין • יובל חלמיש • גיא ליפקין • אריאל קארו • אלי פולק • גיא בר-לב • מרדכי כהנא |  |
| קציני איסוף קרבי ראשיים  ומפקדי מערך הגנת הגבולות | מרדכי כהנא • דן נוימן (ממלא מקום) • אמיר אבשטיין |  |
| קציני הגנת גבולות ראשיים  | אמיר אבשטיין • עמית ימין • אליעד מואטי |  |
The Damned

#REDIRECT [[דה דמנד]]
ברקלדו

ברקלדו (בספרדית: Barakaldo) היא עיר נמל ותעשייה בחוף הצפוני של חבל הבסקים בספרד, במחוז ביסקאיה. ברקלדו נמצאת במרחק הליכה מבילבאו, מזרחית לה. העיר ממוקמת על הגדה השמאלית של אסטואר בילבאו. ברקלדו הייתה בעבר עיר תעשייה גדולה ושימשה כאזור שירות לנמל בילבאו. כיום ברקלדו משמשת בעיקר כעיר למגורים, והבניינים מחליפים את אזורי התעשייה. בברקלדו מתגוררים כמאה אלף תושבים נכון לשנת 2013.
היסטוריה

לפי אנציקלופדיה בריטניקה משנת 1911, ברקלדו היא אחת הערים שהתפתחו בקצב הכי מהיר בספרד, וכמעט הכפילה את אוכלוסייתה בין השנים 1880 ו-1900. מהגרים רבים הגיעו להתיישב בעיר בתקופה זו, ועבדו במפעלי הברזל והדינמיט. באותו זמן שגשגו המכרות של מחוז ביסקאיה, הוארכו מסילות הברזל באזור, והקרקע החקלאית באזור נוצלה לגידולי תירס וגפנים.
לאחר תקופה זו, ברקלדו היוותה תחנת סיום לקו הרכבת למכרות הברזל, ותעשיית הפלדה פרחה עד לשנות ה-80 של המאה ה-20. בתקופה זו החל מיתון כלכלי, ותעשיית הברזל והפלדה נפגעה בצורה משמעותית. בעשורים האחרונים עברה ברקלדו שינויים באופי העיר, כאשר נסגרו מפעלי תעשייה מרכזיים (כמו סניף של המפעל האמריקאי לייצור חשמל באבקוק אנד וילקוקס). נשארו בברקלדו מספר מפעלי תעשייה, אך רוב השטחים הוסבו לשטחי מגורים, קניונים ופארקים. מפעל אחד בברקלדו הוסב לסניף של איקאה, ומפעל אחר משמש כיום את מרכז התערוכה והירידים של העיר בילבאו הסמוכה.
אוכלוסייה

בתקופת השיא של התעשייה בברקלדו, האוכלוסייה הגיעה למעל מאה אלף תושבים בתחילת שנות ה-90. עם עזיבת מפעלי התעשייה, נטשו את העיר תושבים רבים, ובשנת 2002 העיר מנתה 95 אלף תושבים בלבד. בשנים האחרונות ברקלדו נהנית מהגירה חיובית, ובשנת 2013 כללה 100 אלף תושבים.
תחבורה

ברקלדו נהנית מחיבור למערכי הרכבת התחתית של בילבאו והרכבת הפרברית, ובתחומה ארבע תחנות של הרכבת התחתית ועוד שתי תחנות של הרכבת הפרברית. ברקלדו מחוברת בקווי אוטובוס לשאר חלקי מחוז ביסקאיה, וקרובה מאוד לבילבאו, ממנה אפשר להגיע לכל חלקי ספרד. בתוך ברקלדו יש מערכת עצמאית של קווי אוטובוס פנימיים, ובתכנון קו רכבת חשמלית נוסף, שיחבר את ברקלדו עם שאר הפרברים של בילבאו.
ברקלדו שוכנת קרוב מאוד לכביש המהיר A8, המחבר אותה עם ערים בחלק הצפון מערבי של ספרד, כמו סנטאנדר, חיחון, באאמונדה ואוביידו.
ישנם שירותי מעבורת, המקשרת את ברקלדו עם העיר ארנדיו שנמצאת בצד המזרחי של אסטואר בילבאו.
ברקלדו רחוקה 15 קילומטר מנמל התעופה בילבאו, המשמש לטיסות בינלאומיות.
תיירות

אתרי התיירות העיקריים של ברקלדו הם הגן הבוטני המקומי, מרכז התערוכה והירידים של בילבאו, וגשר קסטרצ'נה שנבנה בימי הביניים. בעיר פסלי רחוב רבים.
בכל חודש יולי נחגג בברקלדו פסטיבל "המסיבות של כרמן", הכולל הופעות חיות תחת כיפת השמיים, ירידים שונים ומסיבות עד אור הבוקר.
בעיר ממוקמת לשכת תיירות.
ספורט

קבוצת הכדורגל העיקרית של ברקלדו היא מועדון כדורגל ברקלדו, המשחקת בליגה הספרדית השלישית נכון לעונת 2024/25. הקבוצה משחקת באצטדיון העירוני, קאמפו דה לאססארה, המכיל 8000 מקומות ישיבה.
בעיר ישנו אולם כדורסל עצום בגודלו המכונה ביסקאיה ארנה, ומכיל 18640 מקומות. האולם הוא חלק ממרכז התערוכה והירידים של בילבאו. אולם זה אירח משחקים במסגרת גביע העולם בכדורסל 2014 שנערך בספרד כולה.
ספורטאים מפורסמים שהגיעו מברקלדו הם מאמן הכדורגל חבייר קלמנטה והכדורגלן אסייר דל הורנו.
פרשת מותו של אנדרו פינץ'

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
אנדרו פינץ', קורבן הפרשה
 תאריך:  28 בדצמבר 2017
 מקום:  ויצ'יטה, קנזס, ארצות הברית
 מטרה:  אנדרו פינץ'
 קואורדינטות:  37°40′23″N 97°21′08″W﻿ / ﻿37.673103665303°N 97.352355137182°W﻿ / 37.673103665303; -97.352355137182
 סוג:  פשיטה משטרתית באמצעות סווטינג
 נשק:  קולט AR-15
 הרוגים:  1
 פצועים:  0
 מבצע:  קייסי ווינר (יצר קשר עם הסווטר)   שיין גסקיל (נותן הכתובת)   טיילר בריס (הסווטר שהתקשר ל-911)   ג'סטין ראפ (השוטר היורה)
 מספר מפגעים:  4
 מניע:  סווטינג נקמתי בעקבות ויכוח במשחק הווידאו Call of Duty: World War 2
 
 
פרשת מותו של אנדרו פינץ', או פרשת הסווטינג בוויצ'יטה, התרחשה ב-28 בדצמבר 2017 בעיר ויצ'יטה שבקנזס, ארצות הברית, ובמסגרתה נורה למוות אנדרו תומאס פינץ' בן ה-28 בביתו על ידי שוטר ממשטרת ויצ'יטה, וזאת לאחר שבוצע סְווֹטינג (Swatting) (דיווח חירום כוזב למשטרה) לכתובת המגורים של פינץ'. האחראים הישירים לסווטינג היו קייסי ווינר וטיילר בריס, ומטרתם הייתה לבצע סווטינג לשיין גסקיל. השלושה יצרו קשר באמצעות משחק הווידאו Call of Duty: World War 2. גסקיל סיפק בכוונה כתובת שגויה שגר בה בעבר, אך באותו הזמן גר בה אדם אחר, שאינו מעורב – אנדרו פינץ'. משטרת ויצ'יטה הגיבה לקריאה, וכשיצא פינץ' מביתו, הוא נורה על ידי השוטר ג'סטין ראפ.
בריס הודה באשמה באישומים פדרליים שכללו הפצת מידע כוזב, מתיחות מוקדי החירום, מעקב ברשת (cyberstalking), איומים ברצח ובהצתה, איומים בינערוניים, קשירת קשר לפשע וכן ביצוע הונאות טלפוניות. כמו כן הוא הואשם בהריגה בשוגג (involuntary manslaughter) בקנזס וכן באזעקת שווא במדינת מגוריו, קליפורניה. ב-29 במרץ 2019 נגזרו על בריס 20 שנים בכלא פדרלי בעקבות האירוע.
רקע > טיילר בריס

בזמן האירוע, טיילר ראג' בריס היה חסר בית בן 25 שהתגורר בלוס אנג'לס שבקליפורניה, והיה מוכר בכינוי הרשת שלו, "SWAuTistic", לבריס כבר היו מספר תיקים פלילים הכוללים גם אלימות במשפחה והוא ריצה מאסר בן 16 חודשים בבית הכלא המחוזי של לוס אנג'לס לאחר שמתח את מוקדי החירום ומסר מידע כוזב על איום לפיגוע מטען חבלה כנגד תחנת הטלוויזיה KABC-TV, בית ספר יסודי בלוס אנג'לס ובית ספר חטיבת ביניים בעיר. כמו כן הוא היה מבוקש על ידי המשטרה בפנמה סיטי, פלורידה על 30 דיווחים כוזבים למוקדי החירום על איומי מטען חבלה כולל דיווח כוזב אחד בבית ספר תיכון וכן מעשי הונאה, דיווחים כוזבים והטרדה בקלגרי שבקנדה.
רקע > אירועי 28 בדצמבר

הדיווחים שפורסמו ציינו כי הפרשה הקטלנית החלה בעקבות ויכוח ברשת האינטרנט על הימור בסך 1.5 דולר בתחרות במשחק הווידאו Call of Duty: World War 2, בקהילת UMG Gaming אשר מארחת תחרויות וטורנירים במשחקי וידאו שונים. שני אנשים, קייסי ווינר (המכור בכינוי "Baperizer") ושיין גסקיל (המוכר בכינוי "Miruhcle"), החלו לריב על אש כוחותינו במהלך הסיבוב, מה שהוביל לכך ששניהם הפסידו בסיבוב וכן הפסידו 1.5 דולר בהימורים. שני הגיימרים החלו לריב בציוצים בטוויטר על ההפסד.
ווינר איים על גסקיל שהוא יבצע עליו סווטינג מפני שהפסידו. גסקיל נתן בכוונת זדון כתובת שגויה: המקום בעיר ויצ'יטה בה משפחתו התגוררה עד 2016, בו אמר שהוא "יחכה לו" והמשיך להתגרות בו. לאחר מכן, ווינר יצר קשר עם בריס וסיפק לו את הכתובת שגסקיל נתן לו על מנת לבצע את הסווטינג עליו. פינץ', האדם שהתגורר בכתובת שגסקיל סיפק לא היה קשור בשום צורה לשחקנים, לסיבוב ולוויכוח.
על ידי שימוש ב-VoIP דרך רשת WiFi חינמית וציבורית אשר מסופקת על ידי אחת מהספריות הציבוריות בדרום קליפורניה, בריס התקשר למשטרת ויצ'יטה. כיוון שהשיחה הועברה מבית העירייה של ויצ'יטה למוקד החירום 911, המשגר חשב כי השיחה מגיעה מאזור ויצ'יטה. בריס, אשר הזדהה כ-"בריאן", טען כי הוא גר בבית 1033 שברחוב ווסט מקקרומיק (West McCormick), שהוא ירה ורצח את אביו וכי הוא מחזיק את שאר בני המשפחה כבני ערובה ומאיים לרצוח אותם. הוא שאל אם המשטרה מתכוונת להגיע לבית ואמר כי הוא שפך בנזין בכל רחבי הבית ואיים להצית אותו.
הירי

שוטרי משטרת ויצ'יטה, אשר לא היו יחידת SWAT ולא היו מאומנים למצבים טקטיים או לחילוץ בני ערובה, הגיבו לקריאתו של בריס והקיפו את ביתו של פינץ'. על פי דיווח מאמו ליסה פינץ' שהייתה בזירה, לפני שהשוטרים הכריזו על נוכחותם, אנדרו פינץ' פתח את הדלת הקדמית של ביתו ויצא ממנו ”כי הוא שמע משהו”. אמו מספרת כי בנה בן ה-28 ”צרח ואז הם ירו בו”. מספר רגעים לאחר שפינץ' פסע לעבר המרפסת הקדמית, המשטרה הורתה לו להרים את ידיו. על פי עדות מאחד מהשוטרים שהיה בזירה, הוא החל בביצוע ההוראה אך עצר לאחר מכן. אחד מהשוטרים אשר עמד בצד השני של הרחוב, ירה ירייה בודדת מנשק קולט AR-15, אשר פגעה בפינץ' וניקבה את הריאה הימנית שלו ואת ליבו. פינץ' הובהל לבית החולים סיינט פרנסיס, שם נקבע מותו.
אמו של פינץ' דיווחה בנוסף כי השוטרים הורו לה ולשאר בני המשפחה לצאת מהבית. בני המשפחה נאזקו והם נלקחו לתחנת המשטרה לתשאול וחקירה. דו"ח ראשוני של סגן המפקד תחנת ויצ'יטה טרוי ליווינגסטון ציין כי ”אדם זכר הגיע לדלת הקדמית. בעודו מגיע לדלת הקדמית, אחד מהשוטרים ירה בנשקו”. בדו"ח, ליווינגסטון לא ציין אם פינץ' היה חמוש או מה גרם לשוטר לירות. בהצהרה נוספת שהובאה ב-30 בדצמבר, תחנת המשטרה של ויצ'יטה הצהירה כי הירי נבע מכך פינץ' ”שלח את ידו לחגורה שלו”. השוטר היורה זוהה כג'סטין ראפ, אשר שירת בתחנה במשך 7 שנים.
בבית המשפט במאי 2018, ראפ העיד כי לא ניתן לו כל מידע כאשר הגיעה לזירה, לא על ההוראה של הכרוז לפינץ' להרים את ידיו למעלה, לא על מתי השיחה במוקד החירום 911 הסתיימה או אם אחד מהשוטרים האחרים היה מודע לכך שהמדווח עדיין נמצא על הקו עם המוקד. במוקד החירום של סדגוויק קאונטי הכחישו על קיומם של בקשות לתיעודים הנוגעים לשיחת ה-911 וציינו כי המשטרה ביקשה שהתיעודים לא יפורסמו.
הירי > אחרית דבר

רבים מתושבי ויצ'יטה וכן פרשנים שונים ברחבי ארצות הברית הביעו דאגה על מותו של פינץ'. תושבי ויצ'יטה ניצלו את הבמה בישיבה של מועצת העיר שהתקיימה ב-9 בינואר 2018 על מנת להעלות את הנושא לציבור וכן לתשאל מדוע שוחרר סרטון מצלמת גוף של האירוע אשר אורכו הוא רק 7 שניות וכן התווכחו האם על העירייה לקחת אחריות מלאה על האירוע על מנת למנוע מאבק ממושך למשפחתו של פינץ' לצדק. מועצת העיר לא התייחסה לכך באופן ישיר, אך הביעה נכונות לשקול נוהלי אימון למקרים כאלו, בזמן יותר מאוחר.
ב-3 בינואר כשבוע לאחר הירי, אמו של פינץ', ליסה, כתבה מכתב לראש העיר של ויצ'יטה ולמפקד תחנת המשטרה של העיר כי היא אינה יודעת היכן נשמרת גופתו של בנה וכי היא רוצה לתת לו ”הלוויה ראויה וקבורה” והתחננה ”בבקשה תנו לי לראות את גופתו חסרת החיים של בני”. באותו המכתב, ליסה שאלה את השוטר שירה בבנה, אשר שמו לא פורסם באותו הזמן, מדוע המשפחה נאזקה ומתי המשטרה תחזיר את חפציהם, הכוללים שני טלפונים סלולרים ומחשב, שהוחרמו. כמו כן, עורך הדין המייצג את המשפחה, אנדרו מ. סטרות', ניסה ליצור קשר עם העירייה, תחנת המשטרה והשוטר המעורב בירי על מנת שייקחו אחריות מלאה על ”הירי הבלתי מוצדק באנדרו פינץ'”.
אחייניתו של פינץ', אדלינה, התאבדה ב-2019, בן זוגה שמצא את גופתה, התאבד אף הוא. אדלינה גדלה אצל בני הזוג פינץ' לאחר מותה של אמה בתאונת דרכים ב-2002. ליסה האשימה אותו אירוע ב-28 בדצמבר כגורם שהוביל להתאבדותה של אדלינה.
המעורבים בפרשה > הקורבן

אנדרו תומאס פינץ' (Andrew Thomas Finch), בן 28 ואב לשתי בנות, אשר לא היה לו קשר לאף אחד מהאנשים האחרים המעורבים.
המעורבים בפרשה > שחקני המשחק Call of Duty: World War 2

קייסי "Baperizer" ווינר (Casey Viner), בן 18, מנורת' קולג' היל, אוהיו; נשפט לשנתיים בעבודות שירות ושנה ו-3 חודשים למאסר בפועל.
שיין "Miruhcle" גסקיל (Shane Gaskill), בן 19, מויצ'יטה, קנזס; נשפט לשנתיים מאסר על תנאי.
המעורבים בפרשה > המותחן שהתקשר ל-911

טיילר ראג' "SWAuTistic" בריס (Tyler Raj Barriss), מלוס אנג'לס, קליפורניה; נשפט ל-20 שנות מאסר בפועל בכלא פדרלי.
המעורבים בפרשה > השוטר המעורב

ג'סטין ראפ (Justin Rapp), שוטר במשטרת ויצ'יטה; במקור טען כי הוא האמין שפינץ' החזיק בנשק, אך במאי 2018 העיד כי הוא ראה תנועה קלה של פינץ' עם ידו. ראפ לא הואשם במותו של פינץ'.
הליכים משפטיים

בריס נעצר ב-29 בדצמבר 2017 בלוס אנג'לס על ניסיון הימלטות שצלח ב-2015 כאשר דיווח לשווא על פצצה בתחנת הטלוויזיה KABC-TV. ב-12 בינואר 2018, בריס הוסגר לקנזס, שם הואשם בהריגה לא רצונית והוא הוחזק בכלא סדגוויק קאונטי.
פרקליט סדגוויק קאונטי, מרק בנט, הכריז כי השוטר היורה, ג'סטין ראפ, לא יואשם בדבר. ב-19 ביוני 2020 הוגשה תביעה פדרלית אזרחית כנגד ראפ.
ב-23 במאי 2018, בריס, ווינר וגסקיל הואשמו באישומים הקשורים לסווטינג בבית המשפט המחוזי של קנזס. בריס הואשם בדיווח על מידע כוזב ומתיחות שביצע, מעקב ברשת אשר הוביל למוות, איומים במוות ובנזק לרכוש על ידי שרפה, איומים בינערוניים, קשר חזק ליצירת דיווחים כוזבים והונאה טלפונית. ווינר הואשם בהונאות טלפוניות, קשר יצירת דיווחים כוזבים ומתיחות, שיבוש הליכי משפט וכן קשר לשיבוש ההליכים. גסקיל הואשם בשיבוש הליכי משפט, הונאה טלפונית וקשר לשיבוש ההליכים. ביולי 2018, גסקיל נשפט מחדש על אישומים נוספים לאחר שהתגלה שהוא דרבן את בריס "לנסות שוב" לאחר הירי הקלטני.
באפריל 2019, ווינר הודה באשמה לקשרים וכן לשיבוש הליכי משפט. בספטמבר 2019, נגזרו עליו 15 חודשים מאסר בפועל, בנוסף לשנתיים עבודות שירות, שבמהלכם נאסר עליו לשחק במשחקי וידאו. משפטו של גסקיל היה אמור להתבצע במקור ב-23 באפריל 2019 ואם היה מואשם בכל הסעיפים, היו נגזרות עליו 60 שנות מאסר בפועל. בספטמבר 2019, דווח כי גסקיל הגיע להסדר טיעון עם הפרקליטות שאיפשר לבטל חלק מהסעיפים ונגזרו עליו רק שנתיים מאסר על תנאי.
ב-26 באוקטובר 2018, כ-46 אישומים נוספים נוספו כנגד בריס, אשר כוללים הונאה כספית וכן איומים כוזבים על פצצות שהוטמנו וירי למשטרה ולבתי ספר; חלק מהאישומים הללו כוללים אנשים נוספים שיש להם קשר לגסקיל שלא הואשמו. ב-13 בנובמבר בריס הודה באשמה ב-51 סעיפים פדרליים, שעליהן הפרקליט סטפן מקאליסטר המליץ על גזר דין של 20 שנות מאסר בפועל. על פי התנאים להודה באשמה, בריס הוכרח להתנצל רשמית למשפחות של פינץ' ולשלם פיצויים על סך 10,100 דולר אמריקני וכן הוא הסכים למעקב צמוד במשך 5 שנים לאחר שחרורו מהכלא. התובעים הפרדרלים בקליפורניה, קנזס ובמחוז קולומביה הסכימו לא להאשים את בריס באישומים נוספים כמו סווטינג.
ב-29 במרץ 2019, נגזרו על בריס 20 שנות מאסר בפועל. גזר הדין כלל 150 חודשי מאסר על מעשיו בקנזס, 90 חודשי מאסר על אישומים פרדלים בקליפורניה ו-30 חודשי מאסר נוספים ממחוז וושינגטון די. סי.. בריס מתוכנן להשתחרר מהכלא ב-14 בינואר 2035.
אף שוטר שהיה באירוע לא הואשם כלל.
בתרבות

הפרק הראשון של מיני-סדרה בנטפליקס בשם "רשת התעתועים: מוות, שקרים והאינטרנט" עסק בהרחבה באירוע.
הערות שוליים

↑  איימי רנה לייקר, Tyler Barriss, gamers involved in fatal Wichita 'swatting' indicted on federal charge, באתר The Wichita Eagle, ‏‏23 במאי 2018 (באנגלית)
↑  Suspect in fatal "SWATting" call faces charge of making false alarm, באתר CBS News, ‏‏3 בינואר 2018 (באנגלית)
↑  ניקולה מאנה, Swatting suspect said he'd kill his grandmother if she talked, court filing says, באתר The Wichita Eagle, ‏‏4 בינואר 2018 (באנגלית)
↑  זאק מקדונלד, PCBPD closed in on swatter before fatal shooting, באתר News Herald, ‏‏6 בינואר 2018 (באנגלית)
↑  Los Angeles man charged with Calgary swatting incident, באתר Calgary, ‏‏9 בינואר 2018 (באנגלית)
1 2 3 4  ג'יימס קוואלי, Fictitious shooting in video game sparked real-life shooting in Kansas swatting case, records show, באתר Los Angeles Times, ‏‏26 בינואר 2018 (באנגלית)
1 2 3 4  ניקולה מאנה, Call of Duty gaming community points to ‘swatting’ in deadly Wichita police shooting, באתר The Wichita Eagle, ‏‏29 בדצמבר 2017 (באנגלית)
↑  ניקול דרה, Kansas police investigate whether fatal shooting was result of prank called 'swatting', באתר Fox News, ‏‏29 בדצמבר 2017 (באנגלית)
2013 באסטרונאוטיקה

| 0 | 1 | 2 | 3 |
| --- | --- | --- | --- |
|  |  | 2013  באסטרונאוטיקה |  |
< · 2011 · 2012 — 2013 — 2014 · 2015 · >  פורטל מדעי החלל
בערך זה מצוינים אירועים בולטים שהתרחשו במהלך שנת 2013 ונוגעים לתחום האסטרונאוטיקה.
אירועים בולטים

במהלך השנה בוצעו 81 שיגורים מהם 32 (כ-40%) על ידי רוסיה
14 בדצמבר – צ'אנג-אה 3 הגשושית הסינית ביצע נחיתה רכה על קרקעית הירח.
19 בדצמבר – טלסקופ החלל גאיה של סוכנות החלל האירופית שוגר באמצעות משגר סויוז 2 מבסיס החלל האירופי קורו בגיאנה הצרפתית.
פירוט לוויינים בשיגור עם מספר רב של לוויינים > 20 בנובמבר 2013

השיגור בוצע מכן שיגור LA-08 בנמל החלל האזורי המרכז-אטלנטי בעזרת משגר מינוטאור 1. שוגרו 30 לוויינים.
| 0 | 1 | 2 | 3 |
| --- | --- | --- | --- |
| חללית | NSSDC ID | משקל, ק"ג | הערות |
| ארצות הברית STPSat 2‏ | 2013-064A | 180 | ניסוי טכנולוגיה |
| ארצות הברית PhoneSat 2.4‏ | 2013-064B | 1 | ניסוי טכנולוגיה תקשורת |
| ארצות הברית OSCAR 75/CAPE 2‏ | 2013-064C | 1 | ניסוי טכנולוגיה וחובבות רדיו מסוג OSCAR |
| ארצות הברית DragonSat 1‏ | 2013-064D | 1 | חקר זהר הקוטב |
| ארצות הברית KySat 2‏ | 2013-064E | 1 | ניסוי טכנולוגיה |
| ארצות הברית TJ3Sat‏ | 2013-064F | 1 | לוויין סטודנטים |
| ארצות הברית ORSES‏ | 2013-064G |  | לוויין תקשורת |
| ארצות הברית ORS-Tech 1‏ | 2013-064H | 5 | ניסוי טכנולוגיה |
| ארצות הברית SENSE 1‏ | 2013-064J | 5 | ניסוי טכנולוגיה |
| ארצות הברית NPS-SCAT‏ | 2013-064K  | 1 | ניסוי טכנלוגיה של פאנל סולארי |
| ארצות הברית Prometheus 1.4‏ | 2013-064L | 3-5 | ניסוי טכנלוגיה |
| ארצות הברית Prometheus 1.2‏ | 2013-064M | 3-5 | ניסוי טכנלוגיה |
| ארצות הברית SENSE 2‏ | 2013-064N | 5 | ניסוי טכנולוגיה |
| ארצות הברית Prometheus 1.5‏ | 2013-064P | 3-5 | ניסוי טכנלוגיה |
| ארצות הברית Prometheus 1.6‏ | 2013-064Q | 3-5 | ניסוי טכנלוגיה |
| ארצות הברית COPPER ‏ | 2013-064R | 1 | ניסוי טכנלוגיה |
| ארצות הברית Prometheus 1.7‏ | 2013-064V | 3-5 | ניסוי טכנלוגיה |
| ארצות הברית Trailblazer 1‏ | 2013-064W | 1 | ניסוי טכנלוגיה |
| ארצות הברית Black Knight 1‏ | 2013-064U | 1 | ניסוי טכנלוגיה |
| ארצות הברית Prometheus 1.8‏ | 2013-064X | 3-5 | ניסוי טכנלוגיה |
| ארצות הברית SwampSat‏ | 2013-064Y | 1 | ניסוי טכנלוגיה |
| ארצות הברית ORS-Tech 2‏ | 2013-064S | 5 | ניסוי טכנולוגיה |
| ארצות הברית Ho‘oponopono 2‏ | 2013-064Z | 3.5 | כיול מכ"ם |
| ארצות הברית Firefly‏ | 2013-064AA | 3 | חקר קרינת גמא |
| ארצות הברית ChargerSat 1‏ | 2013-064AB | 1 | ניסוי טכנולוגיה |
| ארצות הברית Prometheus 1.1‏ | 2013-064AC | 3-5 | ניסוי טכנלוגיה |
| ארצות הברית Vermont Lunar Cubesat 1‏ | 2013064AD | 1 | ניסוי טכנלוגיה |
| ארצות הברית Prometheus 1.3‏ | 2013-064AE | 3-5 | ניסוי טכנלוגיה |
| ארצות הברית OPS 3‏ | 2013-064AF |  | ניסוי טכנולוגיה |
פירוט לוויינים בשיגור עם מספר רב של לוויינים > 21 בנובמבר 2013

השיגור בוצע מכן שיגור 370/13 באתר שיגורים יאסני בעזרת משגר דנייפר. שוגרו 33 לוויינים.
| 0 | 1 | 2 | 3 |
| --- | --- | --- | --- |
| חללית | NSSDC ID | משקל, ק"ג | הערות |
| ארצות הברית AprizeSat 7 ‏ | 2013-066A | 12 | לוויין תקשורת |
| דרום אפריקה ZACUBE 1‏ | 2013-066B | 1 | לוויין סטודנטים |
| ארצות הברית SkySat 1‏ | 2013-066C | 83 | לוויין חישה מרחוק |
| איחוד האמירויות הערביות DubaiSat 2‏ | 2013-066D | 300 | לוויין חישה מרחוק |
| ספרד OPTOS‏ | 2013-066E | 3 | ניסוי טכנולוגיה |
| קוריאה הדרומית STSAT 3‏ | 2013-066G | 150 | חקר אסטרונומי |
| יפן WNISAT 1‏ | 2013-066H | 10 | חקר אטמוספירה |
| איטליה Unisat 5‏ | 2013-066F | 28 | לוויין סטודנטים |
| בריטניהארצות הבריתקוריאה הדרומית CINEMA 2‏ | 2013-066G | 4 | חקר מגנטוספירה |
| ארצות הברית AprizeSat 8 ‏ | 2013-066K | 12 | לוויין תקשורת |
| בריטניהארצות הבריתקוריאה הדרומית CINEMA 3‏ | 2013-066L | 4 | חקר מגנטוספירה |
| בריטניה Triton 1‏ | 2013-066M | 3 | ניסוי טכנולוגיה |
| הולנד Delfi-n3Xt‏ | 2013-066N | 3 | ניסוי טכנולוגיה |
| ארצות הברית Dove 3‏ | 2013-066P | 2.5 | לוויין חישה מרחוק. שוחרר מלוויין Unisat 5 |
| ארצות הברית Dove 4‏ |  | 2.5 | לוויין חישה מרחוק. לא שוחרר מלוויין Unisat 5 |
| פקיסטן ICube 1‏ | 2013-066S | 1 | לוויין סטודנטים. שוחרר מלוויין Unisat 5 |
| ספרד HumSat-D‏ | 2013-066T | 2.5 | לוויין חישה מרחוק. שוחרר מלוויין Unisat 5 |
| פרו Pocket-PUCP‏ | 2013-066U | 0.13 | לוויין סטודנטים. שוחרר מלוויין Unisat 5 |
| גרמניה Wren‏ | 2013-066V | 0.25 | לוויין סטודנטים. שוחרר מלוויין Unisat 5 |
| ארצות הברית Beakersat 1‏ | 2013-066X | 0.5 | ניסוי טכנולוגיה. שוחרר מלוויין Unisat 5 |
| סינגפור VELOX P2‏ | 2013-066Y | 1 | ניסוי טכנולוגיה |
| ארצות הברית OSCAR 76/Eagle 2‏ | 2013-066W | 0.15 | לוויין סטודנטים וחובבות רדיו מסוג OSCAR. שוחרר מלוויין Unisat 5 |
| גרמניה MOVE 1‏ | 2013-066Z | 1 | לוויין סטודנטים |
| דנמרק GATOSS ‏ | 2013-066Q | 2 | לוויין סטודנטים |
| פוליןקנדה BRITE-PL‏ | 2013-066R | 10 | לוויין מתוכנית BRITE |
| ארגנטינה CubeBug 2/LUSAT-OSCAR 74‏ | 2013066AA | 2 | ניסוי טכנולוגיה וחובבות רדיו מסוג OSCAR |
| אקוודור NEE 02 Krysaor‏ | 2013066AB | 1 | ניסוי טכנולוגיה |
| פרו PUCP-Sat 1‏ | 2013-066AC | 1 | לוויין חישה מרחוק. שוחרר מלוויין Unisat 5 |
| ארצות הברית QubeScout S1‏ | 2013-066AD | 0.4 | לוויין סטודנטים. שוחרר מלוויין Unisat 5 |
| ארצות הבריתהולנד AMSAT-OSCAR 73‏ | 2013066AE | 1 | לוויין חובבות רדיו מסוג OSCAR |
| נורווגיה HiNCube‏ | 2013-066AF | 1 | לוויין סטודנטים |
| גרמניה UWE 3‏ | 2013-066AG | 1 | לוויין סטודנטים |
| אוקראינה BPA 3‏ | 2013-066AJ | 1910 | בדיקת טכנולוגיה |
פירוט לוויינים בשיגור עם מספר רב של לוויינים > 6 בדצמבר 2013

השיגור בוצע מכן שיגור 3E בבסיס חיל האוויר ונדנברג בעזרת משגר אטלס 5. שוגרו 13 לוויינים.
| 0 | 1 | 2 | 3 |
| --- | --- | --- | --- |
| חללית | NSSDC ID | משקל, ק"ג | הערות |
| ארצות הברית USA 247 ‏ | 2013-072A |  | חלק של תוכנית FIA |
| ארצות הברית FIREBIRD FU1 ‏ | 2013-072B | 2 | חקר מגנטוספירה |
| ארצות הברית FIREBIRD FU2 ‏ | 2013-072C | 2 | חקר מגנטוספירה |
| ארצות הברית AeroCube 5A ‏ | 2013-072D | 2 | ניסוי טכנולוגיה |
| ארצות הברית AeroCube 5B ‏ | 2013-072E | 2 | ניסוי טכנולוגיה |
| ארצות הברית ALICE ‏ | 2013-072F | 5 | בדיקת טכנולוגיה |
| ארצות הברית SNaP ‏ | 2013-072G | 5 | פיתוח טכנולוגיית תקשורת |
| ארצות הברית SNaPM-Cubed/COVE 2 ‏ | 2013-072H | 1 | לוויין צילום |
| ארצות הברית CUNYSAT 1 ‏ | 2013-072J | 1 | חקר יונוספירה |
| ארצות הברית IPEX ‏ | 2013-072K | 1 | פיתוח טכנולוגיית תקשורת |
| ארצות הברית SMDC-ONE 3.2 ‏ | 2013-072L | 4 | פיתוח טכנולוגיית תקשורת |
| ארצות הברית TacSat 6 ‏ | 2013-072M | 5 | פיתוח טכנולוגיית תקשורת |
| ארצות הברית SMDC-ONE 3.1 ‏ | 2013-072N | 4 | פיתוח טכנולוגיית תקשורת |